Ιερά Μητρόπολις Ιταλίας

Η Ιερά Μητρόπολις Ιταλίας είναι μία από τις επαρχίες του Οικουμενικού Θρόνου, του Οικουμενικού Πατριαρχείου Κωνσταντινουπόλεως, η οποία δημιουργήθηκε το 1991. 

Η έδρα της βρίσκεται στην Βενετία και σημερινός Ποιμενάρχης της είναι ο Μητροπολίτης Πολύκαρπος (Σταυρόπουλος).

 Ιστορικά στοιχεία 
Η παρουσία της Ορθοδοξίας στη Σικελία και την Ιταλία ασκεί την επιρροή της από την ελληνική αποίκηση και διασπορά, όπου πόλεις όπως οι Συρακούσες και η Μεσσήνη είχαν ιδρυθεί από Έλληνες αποίκους και ήταν μέρος της Μεγάλης Ελλάδας πριν την κατάκτησή τους από τους Ρωμαίους.

Η Μητρόπολη ιδρύθηκε με Πατριαρχικό και Συνοδικό Τόμο στις 5 Νοεμβρίου 1991, με απόσπαση περιοχών από τη Ιερά Μητρόπολη Αυστρίας. Έδρα του Μητροπολίτη της ορίστηκε ο ιστορικός ναός του Αγίου Γεωργίου των Ελλήνων στη Βενετία.

Το 1998 αναγνωρίσθηκε ως Νομικό Πρόσωπο Δημοσίου Δικαίου από τη Δημοκρατία της Ιταλίας. Τον Μάρτιο του 2005 έγινε υπαγωγή του κράτους της Μάλτας (ή Μελίτης) στην πνευματική δικαιοδοσία της Ιεράς Μητροπόλεως Ιταλίας. Η Μητρόπολις Ιταλίας και Μελίτης αναγνωρίσθηκε επισήμως από τις αρχές της Δημοκρατίας του Αγίου Μαρίνου στις 24 Σεπτεμβρίου 2010. Στις 18 Ιουλίου 2012, μετά από έγκριση του Κοινοβουλίου και της Γερουσίας της Ιταλίας, υπογράφτηκε συμφωνία μεταξύ Ιταλίας και Ορθοδόξου Μητροπόλεως Ιταλίας, με την οποία έλαβε προνόμια ανάλογα της Ρωμαιοκαθολικής Εκκλησίας. 

Τον Ιανουάριο του 2021, με απόφαση της Ιεράς Συνόδου του Οικουμενικού Πατριαρχείου, απεκόπη από τη δικαιοδοσία της Μητροπόλεως η Μελίτη (Μάλτα) και κατέστη Πατριαρχική Εξαρχία.

Στις 28 Νοεμβρίου 2022 η Ιερά Σύνοδος του Οικουμενικού Πατριαρχείου εξέλεξε τρεις βοηθούς επισκόπους για την Ιερά Μητρόπολη Ιταλίας, τον Επίσκοπο Κρατείας Γεώργιο (Αντωνόπουλο), τον Επίσκοπο Κοτυαίου Διονύσιο (Παπαβασιλείου) και τον Επίσκοπο Θερμών Αθηναγόρα (Fasiolo).


 Δικαιοδοσία 
Σήμερα περιλαμβάνει στην δικαιοδοσία της την Ιταλία και τον Άγιο Μαρίνο.

Υπάρχουν περίπου 70 Ενορίες - Ιεροί Ναοί, περίπου 42 κληρικοί, ενώ οι μοναχοί και οι μοναχές της Ιεράς Μητροπόλεως δεν ξεπερνούν τους 20.

 Οργάνωση 

 Μητροπολίτης 
 Όνομα  Φωτογραφία  Έτη  Σημειώσεις Σπυρίδων (Παπαγεωργίου)  100px  5 Νοεμβρίου 1991 – 30 Ιουλίου 1996  από Απαμείας, κατόπιν Αμερικής Γεννάδιος (Ζερβός)  100px  26 Αυγούστου 1996 – 16 Οκτωβρίου 2020 †  από Κρατείας Πολύκαρπος (Σταυρόπουλος)  100px  14 Ιανουαρίου 2021 – σήμερα  από Ισπανίας και Πορτογαλίας

 Βοηθοί επίσκοποι 
Βοηθός ΕπίσκοποςΗμερομηνία ΧειροτονίαςΥπηρεσίαΠαραπομπέςΕπίσκοπος Κρατείας Γεώργιος (Αντωνόπουλος)4 Δεκεμβρίου 20222022 - σήμεραΕπίσκοπος Κοτυαίου Διονύσιος (Κωνσταντίνος Παπαβασιλείου)6 Δεκεμβρίου 2022Επίσκοπος Θερμών Αθηναγόρας (Αλτσίντε Φασιόλο)8 Δεκεμβρίου 2022

 Αρχιερατικές περιφέρειες 
 Α΄ Αρχιερατική Περιφέρεια Βορειοανατολικής Ιταλίας: Βένετο, Φριούλι-Βενέτσια Τζούλια
 Β' Αρχιερατική Περιφέρεια Βορειοδυτικής Ιταλίας: Λομβαρδία, Πεδεμόντιο
 Γ' Αρχιερατική Περιφέρεια Εμίλια-Ρομάνια: Εμίλια-Ρομάνια
 Δ΄ Αρχιερατική Περιφέρεια Τοσκάνης: Τοσκάνη, Λιγυρία
 Ε΄ Αρχιερατική Περιφέρεια Αδριατικής και Αγίου Μαρίνου:  Άγιος Μαρίνος, Μάρκε, Ρομάνια, Αμπρούτσο
 Ϛ΄ Αρχιερατική Περιφέρεια Κεντρικής Ιταλίας: Λάτιο, Ούμπρια
 Ζ΄ Αρχιερατική Περιφέρεια Καμπανίας, Βορειοδυτικής Μπαζιλικάτα και Βόρειας Καλαβρίας: Καμπανία, Καλαβρία
 Η΄ Αρχιερατική Περιφέρεια Απουλίας, Μπαζιλικάτα Ιονίου και Μολίζε: Απουλία
 Θ΄ Αρχιερατική Περιφέρεια Σικελίας και Κεντρικής - Νότιας Καλαβρίας: Καλαβρία, Σικελία
 Ι΄ Αρχιερατική Περιφέρεια  Σαρδηνίας: Σαρδηνία

 Παραπομπές 

Εξωτερικοί σύνδεσμοι
Ιερά Μητρόπολις Ιταλίας και Μελίτης, επίσημη ιστοσελίδα

Ιταλια
Κατηγορία:Ανατολική Ορθοδοξία στην Ιταλία